
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Διόρθωση διαγράμματος οικισμού Κατασταρίου κοινότητας Κατοστα¬ 
ριού Ν. Ζακύνθου. 1 

Έγκριση εφαρμογής των άρθρων 8, 9 και 12 του ν. 1337/83 στο 
σχέδιο επέκτασης της Πόλης Ηγουμενίτσας στο Ν. Θεσπρωτίας. 2 
Τροποποίηση ρυμοτομικού σχεδίου στο Ο.Τ. 14, 44, 60, 56, 78, 

88, 91, 102, 103, 104 του οικισμού Γαλατάδων Ν. Πέλλας. 3 
Καθορισμός όρων δόμησης στους οικισμούς του Ν. Τρικάλων με 


πληθυσμό μέχρι 5.ΟΟ0 κατοίκους. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4459 (1) 


Διόρθωση διαγράμματος οικισμού Κατοσταριού κοινότητας Κατασταρίου 
Ν. Ζακύνθου. 

Η ΝΟΜΑΡΧΗΣ ΖΑΚΥΝΘΟΥ 
’ Εχοντας υπόψη: 

1. Τις διατάξεις του Ν. 1588/85 «Κυβέρνηση και Κυβερνητικά όρ¬ 
γανα» ΦΕΚ 137/Α. 

2. Τις διατάξεις του από 24.4.85 Π. Δ/τος (ΦΕΚ 181Δ/3.5.85) 
«περί τρόπου καθορισμού ορίων οικισμών της χώρας, κατηγορίες αυ¬ 
τών και καθορισμός όρων και περιορισμών δόμησης. 

3. Τις προτάσεις των ιδιωτών μελετητών Μηχ/κών στους οποίους 
ανατέθηκε η σχετική μελέτη στα πλαίσια του προγράμματος των ανοι¬ 
κτών πόλεων, που αφορά τον προσδιορισμό του ορίου του υπόψη οικι¬ 
σμού Κατασταρίου κοινότητας Κατασταρίου Ν. Ζακύνθου. 

4. Τα πληθυσμιακά στοιχεία των δύο τελευταίων απογραφών του 
κράτους της Ε.Σ.Υ.Ε. (1971 — 1981). 

5. Την υποβληθείσα ένσταση του Ιωαν. Πατρινού κατά του ως άνω 
καθορισθέντος ορίου του οικισμού Κατασταρίου της Κοινότητας Καταστα¬ 
ρίου. 

6. Τις προτάσεις του Προέδρου της Κοινότητας Κατασταρίου όπως 
διατυπώθηκαν προφορικά στη σχετική συνεδρίαση του Συμβουλίου Χ.Ο.Π. 
του Νομού. 


7. Την εισήγηση του Συμβουλίου Χ.Ο.Π. του Νομού όπως αυτή 
διατυπώθηκε στο υπ’ αριθ. 30/6.11.86 (θέμα 2ο) πρακτικό συνε¬ 
δρίασης και με την οποία εισηγείται: α) Την αποδοχήν του αιτήματος 
της Κοινότητας Κατασταρίου και του Προέδρου της και του Ιωαν. 
Πατρινού για το καθορισμό του ορίου του οικισμού Καταστάρι. β) Τη 
μετάθεση του ορίου του οικισμού Καταστάρι έτσι ώστε να ταυτισθή με 
το φυσικό όριο σύμφωνα με τη παρ. 1 του άρθρου 4 του από 24.4. 
1985 ΓΙ.Δ. μπροστά από την ιδιοκτησία του Ιωαν, Πατρινού, γ) Την 
έγκριση των οριών του οικισμού Καταστάρι όπως αυτό προκύπτει 
μετά τη παραπάνω οριοθέτηση. 

8. ΤηνΤΠ 214/85/21.1.1986 απόφαση μας «περί καθορισμού 
ορίων και όρων δόμησης στον οικισμό Κατασταρίου Κοινότητας Κα¬ 
τασταρίου Ν. Ζακύνθου, αποφασίζουμε: 

1. Αποδεχόμαστε την ένσταση του Ιωαν. Πατρινού και το αί¬ 
τημα της Κοινότητας Κατασταρίου όπως διατυπώθηκε προφορικά 
στη σχετική συνεδρίαση του Συμβουλίου Χ.Ο.Π. του Νομού για 
τη διόρθωση της οριοθέτησης του οικισμού Καταστάρι της Κοινό¬ 
τητας Κατασταρίου με τη μετάθεση του ορίου του οικισμού έτσι 
ώστε να ταυτισθή με το φυσικό όριο σύμφωνα με τις διατάξεις της 
παρ. 1 του άρθρου 4 του από 24.4.1985 Π.Δ. εμπρός από την 
ιδιοκτησία Ιωαν. Πατρινού, όπως συμβαίνει σε όλη την υπόλοιπη 
περιοχή της παραλίας Κατασταρίου. 

2. Τροποποιούμε την με αριθμό ΤΠ 214/85/21.1.1986 απόφασή 
μας «περί καθορισμού ορίων και όρων δόμησης στο οικισμό Καταστα¬ 
ρίου Κοινότητας Κατασταρίου Ν. Ζακύνθου» και καθορίζουμε τα όρια 
του οικισμού Καταστάρι της Κοινότητας Κατασταρίου του Ν. Ζακύν¬ 
θου όπως αυτά φαίνονται στο από 6.11.1986 θεωρημένο από τον 
Προϊστάμενο του Τ.Π. & ΙΪ.Ε. Ν. Ζακύνθου, διάγραμμα καθορισμού 
ορίου του παραπάνω οικισμού κλίμακας 1:5000, το οποίο φέρει τη 
θεώρηση του Συμβουλίου Χ.Ο.Π. του Νομού. 

Η απόφαση αυτή να δημοσιευθεί στην Εφημερίδα της Κυβερνησεως 
σύμφωνα με την παρ. 1 του άρθρου 3 του από 24.4.85 Π. Δ/τος (ΦΕΚ 
181/Δ). 

Ζάκυνθος, 20 Νοεμβρίου 1986 

Η Νομάρχης 
ΕΥΦΗ Δ. ΜΗΤΩΣΗ 

Αριθ. ΕΠΑ 132 (2) 

Έγκριση εφαρμογής των άρθρων 8, 9 και 12 του ν. 1337/83 στο 

σχέδιο επέκτασης της Πόλης Ηγουμενίτσας στο Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
’ Εχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων». 

2. Το άρθρο 62 του Ν. 947/79 «περί οικιστικών περιοχών κ.λπ.». 

3. Την με αριθ. 406/26.1.80 (ΦΕΚ 193 Δ') απόφαση Νομάρχη 
«περίεπεκτάσεως εγκεκριμένων σχεδίων πόλεως Ηγουμενίτσας και 
Κοινότητας Νέας Σελεύκειας στο Ν. Θεσπρωτίας». 

4. Τις διατάξεις του Ν. 1337/1983 και συγκεκριμένα την παρ 4 του 
άρθρου 43. 

5. Την με αριθ. 65/1983 απόφαση του Δ.Σ. Ηγουμενίτσας και την υπ’ 
αριθ. 47/83 απόφαση της Κοινότητας Ν. Σελεύκειας, με τις οποίες ζητούν 
την εφαρμογή των άρθρων 8, 9 και 12 του Ν. 1337/1983, αποφασί- 
ζουμε 

Εγκρίνουμε την εφαρμογή των άρθρων 8, 9 και 12 του Ν. 1337/83 
στο σχέδιο επέκτασης της πόλης Ηγουμενίτσας και της Κοινότητας Νέας 
Σελεύκειας. 

Ηγουμενίτσα, 3 Δεκεμβρίου 1986 
Ο Νομάρχης 
ΠΑΝΑΓ. ΣΚΑΛΤΣΑΣ 

-♦- 

Αριθ. 3583 (3) 

Τροποποίηση ρυμοτομικού σχεδίου στο Ο.Τ. 14, 44, 60, 56, 78, 88, 
91, 102, 103, 104 του οικισμού Γαλατάδων Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
’ Εχοντας υπόψη: 

1. Τις διατάξεις του από 17.7.1923 Ν. Δ/τος «περί σχεδίων πόλεων 
κ.λπ.» όπως τροποποιήθηκαν και συμπληρώθηκαν μεταγενέστερα. 

2. Τις διατάξεις του Ν. 1558/85 «Κυβέρνηση και Κυβερνητικά 
Όργανα» και ειδικότερα τα άρθρα 24 και 27 αυτού. 

3. Τις διατάξεις του Ν. 1577/85 ΦΕΚ 210/Α/85 «Γενικός Οικοδομι¬ 
κός Κανονισμός». 

4. Τις διατάξεις του Ν. 1337/83 «επέκταση των πολεοδομικών σχε¬ 
δίων, οικιστική ανάπτυξη και σχετικές ρυθμίσεις και ειδικότερα το άρθρο 
38 αυτού». 

5. Τις διατάξεις του από 2.4.85 (ΦΕΚ 225Δ/85) Π. Δ/τος 
«μεταβίβαση αρμοδιοτήτων στους Νομάρχες για την έγκριση και 


τροποποίηση ρυμοτομικών σχεδίων καθώς και όρων και περιορι¬ 
σμών δόμησης αγροτικών οικισμών». 

6. Το ρυμοτομικό διάγραμμα «Γαλατάδων» που εγκρίθηκε με 
την οριστική διανομή του έτους 1961 από το Υπουργείο Γεωργίας 
όπως συμπληρώθηκε μεταγενέστερα. 

7. Την απόφαση του κοινοτικού συμβουλίου Γαλατάδων με αριθ. 
43/86 με την οποία προτείνονται να εγκριθούν οι μεταβολές του σχεδίου 
που φαίνονται στα διαγράμματα συμπληρωματικών διανομών οικοπέδων 
του οικισμού εκτός από το τεμάχιο 17 του Ο.Τ. 14 για το οποίο ζητούν 
να παραμείνει ως έχει στην διανομή του 1961 (Πλατεία). 

8. Την πράξη γνωμοδοτήσεως του συμβουλίου Χωροταξιάς Οικι¬ 
σμού και Περιβάλλοντος του Νομού με αριθ. 148/86 με την οποία 
γνωμοδοτεί υπέρ της τροποποίησης του ρυμοτομικού σχεδίου Γαλατά¬ 
δων στα Ο.Τ. 14, 44, 60, 56, 78, 88, 91, 92, 102, 103, 104, 
βάσει των συμπληρωματικών διανομών ετών 1965, 1974 με διατή¬ 
ρηση του τεμαχίου 17 στο Ο.Τ. 14 ως πλατεία, αποφασίζουμε: 

Εγκρίνουμε τις τροποποιήσεις του ρυμοτομικού σχεδίου Γαλατάδων 
στα Ο.Τ. 14, 44, 60, 56, 78, 88, 91, 102, 103, 104, που γίνονται 
με τις συμπληρωματικές διανομές των ετών 1965 και 1974 του 
Υπουργείου Γεωργίας και συγκεκριμένα: 

1) Τον αποχαρακτηρισμό των πλατειών στα Ο.Τ. 78 και 88 και 
μετατροπή του σε οικοδομήσιμους χώρους. 

2) Την δημιουργία νέων Ο.Τ. με αριθ. 102, 103, 104. 

3) Την αύξηση των διαστάσεων των Ο.Τ. 56 και 60 εις βάρος 
κοινοχρήστων χώρων, αποφασίζουμε: 

4) Την μετατόπιση της οριογραμμής απέναντι από τα οικοδ. τετρ. 91, 
92, 93 και 

5) την διατήρηση χαρακτηρισμού του τεμαχίου 17 στο Ο.Τ. 14 
ως πλατείας όπως φαίνεται στο σχετικό πρωτότυπο διάγραμμα σε 
κλίμακα 1:1000 που έχει θεωρηθεί από τον Πρόστάμενο του 
Τμήματος Πολεοδομίας και Πολεοδομικών Εφαρμογών του Νο¬ 
μού Πέλλας με την από 21.11.86 πράξη του και αποτελεί αναπό¬ 
σπαστο μέρος αυτής της απόφασης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 27 Νοεμβρίου 1986 

Ο Νομάρχης 
Ν1Κ. ΜΑΚΡΑΚΗΣ 

Αριθ. 8153 (4) 

Καθορισμός όρων δόμησης στους οικισμούς του Ν. Τρικάλων μί 
πληθυσμό μέχρι 5.000 κατοίκους. 

Ο ΝΟΜΑΡΧΗΣ ΤΡΙΚΑΛΩΝ 
' Εχοντας υπόψη: 

1. Τις διατάξεις του από 17.7.1923 Ν.Δ. (ΦΕΚ 228Α) «περί σχεδίων 
πόλεων». 

2. Τις διατάξεις του Ν. 3200/55 «περί διοικητικής αποκεντρώ- 
σεως» όπως τροποιήθηκε και συμπληρώθηκε με το Ν.Δ. 732/70 «περί 
συμπληρώσεως των διατάξεων περί διοικητικής αποκεντρώσεως». 

3. Τις διατάξεις του Α.Ν. 314/68 (ΦΕΚ 47Α) «περί παροχής εις 
τον Υπουργό Βορείου Ελλάδος και του Νομάρχας αρμοδιότητος επί 
θεμάτων εγκρίσεως επεκτάσεως ή τροποποιήσεως σχεδίων πόλεων, 
όπως τροποποιήθηκε και συμπληρώθηκε με το Ν.Δ. 1018/1970 
(ΦΕΚ 220Α) και το Ν. 1577/85 άρθρο 34. 

4. Τις γνωμοδοτήσεις του Συμβουλίου Χ.Ο.Π. του Νομού που 
διατυπώθηκαν στα αρ. 22 θέμα 2ο/15.10.86 και 23/θέμα 2ο/29. 
10.86 πρακτικά συνεδρίασής του, αποφασίζουμε: 


1. Καθορίζουμε για όλους τους οικισμούς του Ν. Τρικάλων κάτω 
των πέντε χιλιάδων (5.000) κατοίκων. 

α. Μέγιστο αριθμό ορόφων 2 και μέγιστο ύψος 8,50 μ. εάν δε λόγω 
κλίσης του εδάφους προκύπτει και τρίτος όροφος μέγιστο ύψος 10,00 μ. 

β. Μέγιστη κλίση στέγης 35 τοις εκατό. 

2. Ελάχιστο πρόσωπο οικοπέδων που προκύπτουν από κατάτμηση, 
στους οικισμούς που οριοθετούνται 12 μ. όπου ορίζεται ελάχιστο εμβαδόν 
αρτιότητας 300 τ.μ. και 14 μ. όπου ορίζεται μεγαλύτερο ελάχιστο εμβα¬ 
δόν. 

Κατά τα λοιπά στους οικισμούς που οριοθετούνται να ισχύει το 
από 3.5.85 Π.Δ. «τρόπος καθορισμού ορίων οικισμών της χώρας 
μέχρι 2.000 κατοίκους (ΦΕΚ 181Δ). 

Η απόφαση αυτή να δημοσιευθεί στην Εφημερίδα της Κυβερνή- 
σεως, οπότε αρχίζει και να ισχύει. 

Τρίκαλα, 17 Νοεμβρίου 1986 

Ο Νομάρχης 
ΠΕΤΡΟΣ ΡΙΖΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




